Άρτα, 	  10/03/2016	
Αριθ. Πρωτ.:	Φ.23/1316	

Διοικητήριο, Γέφυρα Αράχθου, 47132  Άρτα
Βασιλική Φραγκάκη 
26810 50005            26810 76404
vfragaki@teiep.gr
www.teiep.gr

	

	

	Προς:	Ενδιαφερόμενους	

Α Ν Α Κ Ο Ι Ν Ω Σ Η  Α Ρ Ι Θ Μ.  09/2016
	
Θέμα: 	Προκήρυξη πρόχειρου διαγωνισμού για την προμήθεια φωτοαντιγραφικών μηχανημάτων ΤΕΙ Ηπείρου 2016.	

	

     Το ΤΕΙ Ηπείρου έχοντας υπόψη του:
1.	Το Ν. 2286/95 (ΦΕΚ 19/τ. Α΄/01.02.1995) «Προμήθειες του Δημοσίου Τομέα και ρυθμίσεις συναφών θεμάτων».
2.	Το Ν. 4009/2011 «Δομή, λειτουργία, διασφάλιση της ποιότητας των σπουδών και διεθνοποίηση των ανωτάτων εκπαιδευτικών ιδρυμάτων» (ΦΕΚ 195 Α’)
3.	Το Π.Δ. 118/2007 «Κανονισμός Προμηθειών Δημοσίου» (ΦΕΚ 150/ τ. Α΄/10-7-2007).
4.	Το ΠΔ 113/2010 (ΦΕΚ 194/Α/2010) «Ανάληψη υποχρεώσεων από τους διατάκτες».
5.	Το Ν. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις.
6.	Το Ν. 3871/2010 (ΦΕΚ 141/τ. Α΄/17.08.2010) «Δημοσιονομική διαχείριση και ευθύνη», όπως τροποποιήθηκε με τον Ν. 4038/2012 (ΦΕΚ 14/τ. Α’/02.02.2012).
7.	Το Ν. 4013/2011, για τη σύσταση της Ενιαίας Ανεξάρτητης Αρχής Δημοσίων Συμβάσεων, όπως τροποποιήθηκε και ισχύει.
8.	Το Ν. 4250/2014 «Διοικητικές Απλουστεύσεις – Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα – Τροποποίηση διατάξεων του π.δ. 318/1992 (Α’ 161) και λοιπές ρυθμίσεις». (ΦΕΚ 74/τ. Α’/26.3.2014).
9.	Την με αριθμό 3/10.12.2012 απόφαση του Συμβουλίου Διοίκησης του ΤΕΙ Ηπείρου (ΦΕΚ 28/ΥΟΔΔ/28.01.2013) και την αριθμ. 19602/Ε5/12.02.2013 διαπιστωτική πράξη εκλογής Προέδρου του ΤΕΙ Ηπείρου.
10.	Την με αρ. πρωτ. Φ.3/894/14.02.2013 απόφαση του Συμβουλίου Διοίκησης του ΤΕΙ Ηπείρου με θέμα: «Ορισμός αναπληρωτών Προέδρου και μεταβίβαση αρμοδιοτήτων».
11.	Την με αρ. πρωτ. 20020/23.02.2016 απόφαση του Υπουργού Οικονομίας, Ανάπτυξης και Τουρισμού (ΑΔΑ: ΩΖΔΦ4653Ο7-4ΙΖ), με την οποία εγκρίνεται η ένταξη/τροποποίηση στο Πρόγραμμα Δημοσίων Επενδύσεων (ΠΔΕ) 2016, στη ΣΑΕ-543,  με κωδικό έργου 2014ΣΕ54300013.
12.	Την με αρ. πρωτ. 210/25.02.2016 απόφαση ανάληψης υποχρέωσης (ΑΔΑ: 62764691ΟΙ-ΨΩΔ).
13.	Την με αριθμ. 6/01.03.2016 απόφαση της Συνέλευσης του ΤΕΙ Ηπείρου (ΑΔΑ: Ω2ΛΗ4691ΟΙ-0ΥΔ).

Διενεργεί πρόχειρο διαγωνισμό με σφραγισμένες προσφορές και με κριτήριο κατακύρωσης την πλέον συμφέρουσα από οικονομική άποψη προσφορά, για την ανάδειξη αναδόχου για την προμήθεια και εγκατάσταση τεσσάρων (4) φωτοαντιγραφικών μηχανημάτων για τις ανάγκες του ΤΕΙ Ηπείρου, όπως αναλυτικά αποτυπώνεται στο Παράρτημα «Α. ΕΙΔΙΚΕΣ ΑΠΑΙΤΗΣΕΙΣ & Β.ΤΕΧΝΙΚΕΣ ΠΡΟΔΙΑΓΡΑΦΕΣ» της παρούσας ανακοίνωσης. 
ΠΡΟΥΠΟΛΟΓΙΣΜΟΣ
Η προϋπολογιζόμενη δαπάνη ανέρχεται στο ποσό των #10.000,00# ευρώ συμπεριλαμβανομένου του ΦΠΑ, για την προμήθεια και εγκατάσταση τεσσάρων (4) φωτοαντιγραφικών μηχανημάτων. 

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
Ημερομηνία διεξαγωγής του διαγωνισμού είναι η Πέμπτη 31.03.2016 και ώρα 11:30 π.μ., χρόνος κατά τον οποίο λήγει και η προθεσμία υποβολής των προσφορών. Τόπος διεξαγωγής του διαγωνισμού και υποβολής προσφορών είναι το Γραφείο Προμηθειών στο Διοικητήριο του ΤΕΙ Ηπείρου στην Άρτα (Διεύθυνση: Γέφυρα Αράχθου, ΤΚ 47132, Άρτα).
ΚΑΤΑΘΕΣΗ ΠΡΟΣΦΟΡΩΝ
Οι προσφορές κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως έως και την ημερομηνία και ώρα διεξαγωγής του διαγωνισμού.
Οι υποψήφιοι μπορούν εναλλακτικά να αποστείλουν επί αποδείξει τις προσφορές τους, στο Τμήμα Προμηθειών και Περιουσίας του ΤΕΙ Ηπείρου, στη διεύθυνση: Κτίριο Διοίκησης, Γέφυρα Αράχθου, ΤΚ 47132, Άρτα, έως και την ημερομηνία και ώρα διεξαγωγής του διαγωνισμού.
Οι προσφορές θα πρέπει να φέρουν αριθμό πρωτοκόλλου της ημέρας υποβολής της προσφοράς.
Προσφορά που θα υποβληθεί μετά την καθορισμένη ημερομηνία και ώρα, είτε θα ταχυδρομηθεί έγκαιρα αλλά δεν θα φτάσει έγκαιρα στην Υπηρεσία δεν θα ληφθεί υπόψη, και θα επιστραφεί στον ενδιαφερόμενο.
ΥΠΟΒΟΛΗ ΠΡΟΣΦΟΡΩΝ
Οι προσφορές υποβάλλονται μέσα σε σφραγισμένο κυρίως φάκελο, στον οποίο πρέπει να αναγράφονται ευκρινώς με κεφαλαία γράμματα τα πλήρη στοιχεία του υποψήφιου προμηθευτή και τα εξής:
ΠΡΟΣ
ΤΜΗΜΑ ΠΡΟΜΗΘΕΙΩΝ ΤΟΥ ΤΕΙ ΗΠΕΙΡΟΥ
ΚΤΙΡΙΟ ΔΙΟΙΚΗΣΗΣ, ΓΕΦΥΡΑ ΑΡΑΧΘΟΥ
ΑΡΤΑ Τ.Κ.47132
Τ. Θ. 110
ΦΑΚΕΛΟΣ ΠΡΟΣΦΟΡΑΣ
ΑΝΑΚΟΙΝΩΣΗ ΑΡΙΘΜ. 09/2016
ΓΙΑ ΤΗΝ ΠΡΟΜΗΘΕΙΑ ΦΩΤΟΑΝΤΙΓΡΑΦΙΚΩΝ ΜΗΧΑΝΗΜΑΤΩΝ
Ημερομηνία διενέργειας διαγωνισμού: 31.03.2016
«Να μην ανοιχθεί από την ταχυδρομική υπηρεσία ή το πρωτόκολλο»

Στον ΚΥΡΙΩΣ ΦΑΚΕΛΟ της προσφοράς τοποθετούνται τρεις χωριστοί σφραγισμένοι υποφάκελοι που θα φέρουν και τις ενδείξεις του ΚΥΡΙΩΣ ΦΑΚΕΛΟΥ.
     α) Φάκελος με την ένδειξη "ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ" που περιλαμβάνει τα παρακάτω δικαιολογητικά: 
Α. Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία υποβολής της προσφοράς τους, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής). 
Β. Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την ημερομηνία υποβολής της προσφοράς τους, είναι ενήμεροι ως προς τις φορολογικές υποχρεώσεις τους.
Γ. Υπεύθυνη δήλωση της παρ. 4 του άρθρου 8 του ν. 1599/1986, όπως εκάστοτε ισχύει, στην οποία ο προσφέρων θα δηλώνει:
1. Δεν έχει αποκλεισθεί η συμμετοχή του σε διαγωνισμούς του δημοσίου.
2. Δεν έχει κηρυχθεί έκπτωτος από ανάθεση παρόμοιου έργου.
3. Οι τυχόν νομικοί περιορισμοί λειτουργίας της επιχείρησης.
4. Δεν έχει υποπέσει σε σοβαρό παράπτωμα κατά την άσκηση της επαγγελματικής του δραστηριότητας.
5. Δεν έχει καταδικαστεί με αμετάκλητη απόφαση για κάποιο αδίκημα από τα αναφερόμενα στην περίπτωση (1) του εδ. α της παρ. 2 του άρθρου 6 του ΠΔ 118/2007 ήτοι: συμμετοχή σε εγκληματική οργάνωση, δωροδοκία, απάτη, νομιμοποίηση εσόδων από παράνομη δραστηριότητα, για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας, της δόλιας χρεοκοπίας.
6. Δεν τελεί σε πτώχευση και σε διαδικασία κήρυξης πτώχευσης.
7. Είναι εγγεγραμμένος στο οικείο επαγγελματικό επιμελητήριο.
8. Ως προς τα νομικά πρόσωπα, ότι δεν τελούν σε κάποια από τις αναφερόμενες στην περ. (2) του εδ. γ΄ της παρ. 2 του άρθρου 6 του Π.Δ. 118/2007 κατάσταση και συγκεκριμένα ότι δεν τελούν υπό κοινή εκκαθάριση του κ.ν. 2190/1920, όπως εκάστοτε ισχύει, ή ειδική εκκαθάριση του ν. 1892/1990 (Α'101), όπως εκάστοτε ισχύει και, επίσης, ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων.
9. Ότι αποδέχεται ανεπιφύλακτα τους όρους της παρούσας διακήρυξης.
Δ. Τα νομιμοποιητικά έγγραφα κάθε συμμετέχοντος, όπως το ΦEK  ίδρυσης και τις τροποποιήσεις του (για διαγωνιζομένους με μορφή A.E. & E.Π.E.) αντίγραφο ή απόσπασμα του καταστατικού των διαγωνιζομένων και των εγγράφων τροποποιήσεών του (για O.E. & E.E.).
Στοιχεία και έγγραφα από τα οποία πρέπει να προκύπτουν τα μέλη του Δ.Σ., τα υπόλοιπα πρόσωπα που έχουν δικαίωμα να δεσμεύουν με την υπογραφή τους την E.E. και τα έγγραφα νομιμοποίησης αυτών, αν αυτό δεν προκύπτει ευθέως από το καταστατικό, αναλόγως με την νομική μορφή των εταιρειών ή κάθε άλλου νομικού προσώπου.
Ε. Παραστατικό εκπροσώπησης, εφόσον οι υποψήφιοι ανάδοχοι συμμετέχουν στο διαγωνισμό με εκπρόσωπό τους

     β) Φάκελος με την ένδειξη "ΤΕΧΝΙΚΗ ΠΡΟΣΦΟΡΑ" που περιλαμβάνει το φύλλο συμμόρφωσης του υποψήφιου αναδόχου με τις Α. Ειδικές Απαιτήσεις και Β. Τεχνικές Προδιαγραφές των φωτοαντιγραφικών μηχανημάτων όπως αυτές αποτυπώνονται στο Παράρτημα καθώς και τα στοιχεία των προσφερόμενων φωτοαντιγραφικών μηχανημάτων σε προσπέκτους, με γραμμοσκιασμένες όλες οι τεχνικές απαιτήσεις της ανακοίνωσης.
Μαζί με την τεχνική προσφορά να κατατεθεί και το αντίστοιχο Πιστοποιητικό ISO του Κατασκευαστικού Οίκου του προτεινόμενου εξοπλισμού, καθώς και Πιστοποιητικό ISO του προμηθευτή. Το ISO του Κατασκευαστικού Οίκου του προτεινόμενου εξοπλισμού μπορεί να κατατεθεί και στην Αγγλική γλώσσα.
Η τεχνική προσφορά δεν θα πρέπει να αναφέρει τιμές για τα προσφερόμενα είδη, με ποινή αποκλεισμού. 
     Η εμπειρία και τεχνογνωσία του προμηθευτή να τεκμαίρεται με προσκόμιση καταλόγου εγκαταστάσεων παρόμοιων μηχανημάτων στο δημόσιο ή ιδιωτικό τομέα κατά την τελευταία πενταετία, συνοδευόμενο από πιστοποιητικά του δημόσιου φορέα, ή βεβαίωση του ιδιώτη και αν τέτοια βεβαίωση δεν μπορεί να εκδοθεί, υπεύθυνη δήλωση του προμηθευτή, ώστε να πιστοποιείται η έντεχνη, επιτυχής και αποτελεσματική παροχή της υπηρεσίας.
    Η ποιότητα των υπηρεσιών του προμηθευτή να τεκμαίρεται με τη μεθοδολογία τεχνικής υποστήριξης, το διατιθέμενο εξοπλισμό  του προμηθευτή για την τεχνική υποστήριξη του εξοπλισμού στην εγκατάσταση παρόμοιων μηχανημάτων. Επίσης να υπάρχει υπεύθυνη δήλωση του προμηθευτή ότι υπάρχει οργανωμένο τεχνικό τμήμα ή τεχνικός αντιπρόσωπος με έδρα ή υποκατάστημα κοντά στην πόλη εγκατάστασης των μηχανημάτων - μέχρι 100 χιλιόμετρα - για άμεση εξυπηρέτηση. Επίσης υπεύθυνη δήλωση του ιδίου του τεχνικού αντιπροσώπου ότι είναι ενήμερος και αποδέχεται πλήρως τους όρους του διαγωνισμού καθώς και ότι συμφωνεί με τους όρους της τεχνικής και οικονομικής προσφοράς που τον αφορούν.
     Επίσης στην υπεύθυνη δήλωση να αναφέρεται η δέσμευση του προμηθευτή για την εξυπηρέτηση (SERVICE) μετά την πώληση και της τεχνικής βοήθειας, για χρονικό διάστημα πέντε (5) ετών από την εγκατάστασή των μηχανημάτων με συγκεκριμένο, σταθερό και δεσμευτικό για τον προμηθευτή κόστος ανά παραγόμενο αντίγραφο/ εκτύπωση, που θα περιλαμβάνει τα πάντα που θα χρειάζονται οι μηχανές (αναλώσιμα, ανταλλακτικά, εργασία, κ.λ.π), πλην του χαρτιού και των συρραπτικών. Η δέσμευση ότι ο προμηθευτής είναι υποχρεωμένος να εκτελεί το service του εξοπλισμού επί τόπου στο σημείο όπου θα εγκατασταθεί. Ότι ο μέγιστος χρόνος απόκρισης του προμηθευτή σε ανακοίνωση βλάβης θα είναι 2 ώρες, ενώ ο μέγιστος χρόνος αποκατάστασης της βλάβης θα είναι 2 εργάσιμες ημέρες. Σε περίπτωση που ο χρόνος αποκατάστασης είναι μεγαλύτερος από τις 2 ημέρες τότε από την έναρξη της 3ης ημέρας ο προμηθευτής υποχρεούται με δικά του έξοδα να αντικαταστήσει το μηχάνημα με ένα αντίστοιχου τύπου έως την αποκατάσταση της βλάβης.
Τα έγγραφα που απαιτούνται για την διενέργεια του διαγωνισμού και την συμμετοχή σ’ αυτόν, συντάσσονται στην ελληνική γλώσσα. Οι βεβαιώσεις από τα εργοστάσια κατασκευής, τα prospectus και το πιστοποιητικό ISO του κατασκευαστή, μπορούν να κατατεθούν και στην Αγγλική γλώσσα.

Δήλωση χώρας καταγωγής του τελικού προϊόντος που προσφέρουν. 
Οι προμηθευτές υποχρεούνται, να δηλώνουν στις προσφορές τους (στην τεχνική προσφορά) την χώρα καταγωγής του τελικού προϊόντος που προσφέρουν.
Ο προσφέρων, εφόσον κατασκευάζει ο ίδιος το τελικό προϊόν, πρέπει να δηλώνει στην τεχνική προσφορά του, την επιχειρηματική μονάδα στην οποία θα κατασκευάσει το προσφερόμενο προϊόν, καθώς και τον τόπο εγκατάστασής της.
Προσφορά στην οποία δεν θα υπάρχει η ανωτέρω δήλωση, θα απορρίπτεται ως απαράδεκτη.
 Όταν οι προσφέροντες δεν θα κατασκευάσουν οι ίδιοι το τελικό προϊόν, σε δική τους επιχειρηματική μονάδα, στην τεχνική προσφορά τους δηλώνουν την επιχειρηματική μονάδα, στην οποία θα κατασκευαστεί το προσφερόμενο προϊόν και τον τόπο εγκατάστασής της. Επίσης, στην τεχνική προσφορά τους πρέπει να επισυνάψουν και υπεύθυνη δήλωσή τους προς τον φορέα ότι η κατασκευή του τελικού προϊόντος θα γίνει από την επιχείρηση στην οποία ανήκει ή η οποία εκμεταλλεύεται ολικά ή μερικά τη μονάδα κατασκευής του τελικού προϊόντος και ότι ο νόμιμος εκπρόσωπος της επιχείρησης αυτής έχει αποδεχθεί έναντι τους την εκτέλεση της συγκεκριμένης προμήθειας, σε περίπτωση κατακύρωσης στον προμηθευτή υπέρ του οποίου έγινε η αποδοχή.
Προσφορά στην οποία δεν θα υπάρχουν οι ανωτέρω δηλώσεις θα απορρίπτεται ως απαράδεκτη.

     Τα οικονομικά στοιχεία της προσφοράς τοποθετούνται επί ποινή απορρίψεως, σε χωριστό σφραγισμένο φάκελο, επίσης μέσα στον κυρίως φάκελο με την ένδειξη «Οικονομική Προσφορά» η οποία  περιλαμβάνει: α) την τιμή κτήσης στην οποία περιλαμβάνεται το κόστος εγκατάστασης και β) το ενδεικτικό κόστος συντήρησης των μηχανημάτων για χρονικό διάστημα πέντε (5) ετών από την εγκατάστασή του, που προκύπτει σύμφωνα με την παράγραφο 2 των ειδικών απαιτήσεων. 
Στην τιμή περιλαμβάνονται όλες οι νόμιμες κρατήσεις καθώς και κάθε άλλη επιβάρυνση. Εφόσον από την προσφορά δεν προκύπτει με σαφήνεια η προσφερόμενη τιμή, η προσφορά απορρίπτεται ως απαράδεκτη, με απόφαση του αρμοδίου για την διοίκηση του φορέα οργάνου, ύστερα από γνωμοδότηση του αρμοδίου για την αξιολόγηση των προσφορών οργάνου. Οι προσφορές ισχύουν και δεσμεύουν τους προσφέροντες στο διαγωνισμό για εκατόν είκοσι (120) ημέρες από την επόμενη ημέρα της ημερομηνίας διενέργειας του διαγωνισμού. Προσφορά που θέτει όρο αναπροσαρμογής, απορρίπτεται ως απαράδεκτη. 

ΔΙΕΝΕΡΓΕΙΑ ΔΙΑΓΩΝΙΣΜΟΥ ΚΑΙ ΑΞΙΟΛΟΓΗΣΗ ΠΡΟΣΦΟΡΩΝ
Η αποσφράγιση των προσφορών γίνεται δημόσια ενώπιων της Επιτροπής Διενέργειας του Διαγωνισμού.
Η Επιτροπή Διενέργειας του Διαγωνισμού και Αξιολόγησης των προσφορών προβαίνει στη διαδικασία αποσφράγισης των προσφορών ως εξής: 
α)  Αποσφραγίζεται ο κυρίως φάκελος.
β) Αποσφραγίζονται οι φάκελοι των Δικαιολογητικών και της Τεχνικής Προσφοράς και μονογράφονται και σφραγίζονται οι Πρωτότυποι φάκελοι κατά φύλλο από όλα τα μέλη της Επιτροπής Διενέργειας.
γ) Ο φάκελος της οικονομικής προσφοράς θα αποσφραγισθεί μετά την τυπική αποδοχή της τεχνικής προσφοράς. Ο πρωτότυπος φάκελος θα μονογραφεί κατά φύλλο από όλα τα μέλη της Επιτροπής Διενέργειας. 
δ) Οι φάκελοι των οικονομικών προσφορών, για όσες τεχνικές προσφορές δεν κρίθηκαν αποδεκτές δεν αποσφραγίζονται αλλά επιστρέφονται.
Εφόσον διαπιστωθούν ισότιμες προσφορές, η Επιτροπή Διενέργειας του διαγωνισμού πραγματοποιεί επιτόπου κλήρωση για την ανάδειξη μειοδότη. Στην κλήρωση παρευρίσκονται όλοι οι προμηθευτές που πρόσφεραν ισότιμες προσφορές.
Για όλα τα παραπάνω η Επιτροπή Διενέργειας και Αξιολόγησης καταρτίζει πρακτικό, το οποίο παραδίδει στο Τμήμα Προμηθειών & Περιουσίας, εις διπλούν. Το πρακτικό προωθείται προς τη Συνέλευση του ΤΕΙ Ηπείρου για την κατακύρωση του τελικού αποτελέσματος του διαγωνισμού.
Η ανακοίνωση της κατακύρωσης στον ανάδοχο θα γίνει εγγράφως από το ΤΕΙ Ηπείρου. Στην ανακοίνωση της κατακύρωσης θα ορίζεται η προθεσμία, εντός της οποίας ο προμηθευτής θα πρέπει να προσέλθει για την υπογραφή της σύμβασης (άρθρο 23 του ΠΔ 118/2007).

ΚΡΙΤΗΡΙΑ ΑΝΑΘΕΣΗΣ - ΑΞΙΟΛΟΓΗΣΗ ΠΡΟΣΦΟΡΩΝ
1.  Το κριτήριο για την κατακύρωση της προμήθειας και την τελική επιλογή του προμηθευτή είναι  η πλέον συμφέρουσα από οικονομική άποψη προσφορά.
2.  Για την αξιολόγηση των προσφορών λαμβάνονται υπόψη τα παρακάτω στοιχεία:
 Όταν για την τελική επιλογή του προμηθευτή κριτήριο είναι η πλέον συμφέρουσα από οικονομική άποψη προσφορά :
(β1) Η συγκριτική τιμή η οποία περιλαμβάνει το άθροισμα: α) της τιμής κτήσης στην οποία περιλαμβάνεται το κόστος εγκατάστασης και β) το ενδεικτικό κόστος συντήρησης των μηχανημάτων για χρονικό διάστημα πέντε (5) ετών από την εγκατάστασή τους, που προκύπτει σύμφωνα με την παράγραφο 2 των ειδικών απαιτήσεων. 
(β2) Η συμφωνία των προσφερόμενων μηχανημάτων με τις τεχνικές προδιαγραφές, όπως αυτές καθορίζονται στην ανακοίνωση.
(β3) Η ποιότητα της εξυπηρέτησης (SERVICE) μετά την πώληση και της τεχνικής βοήθειας εκ μέρους του προμηθευτή, για χρονικό διάστημα πέντε (5) ετών από την εγκατάστασή του. Ο προμηθευτής είναι υποχρεωμένος να εκτελεί το service του εξοπλισμού επί τόπου στο σημείο όπου θα εγκατασταθεί. Ο μέγιστος χρόνος απόκρισης του προμηθευτή σε ανακοίνωση βλάβης θα είναι 2 ώρες, ενώ ο μέγιστος χρόνος αποκατάστασης της βλάβης θα είναι 2 εργάσιμες ημέρες. Σε περίπτωση που ο χρόνος αποκατάστασης είναι μεγαλύτερος από τις 2 ημέρες τότε από την έναρξη της 3ης ημέρας ο προμηθευτής υποχρεούται με δικά του έξοδα να αντικαταστήσει το μηχάνημα με ένα αντίστοιχου τύπου έως την αποκατάσταση της βλάβης
 (β4) Ο χρόνος παράδοσης των μηχανημάτων, ο οποίος δεν μπορεί να είναι μεγαλύτερος των σαράντα (40) ημερών από την υπογραφή της σύμβασης.
Για την επιλογή της πλέον συμφέρουσας από οικονομική άποψη προσφοράς αξιολογούνται μόνον οι προσφορές που έχουν κριθεί ως τεχνικά αποδεκτές και σύμφωνες με τους όρους της ανακοίνωσης.
Η κατακύρωση γίνεται τελικά στον εντός των όρων και τεχνικών προδιαγραφών της ανακοίνωσης προμηθευτή, η προσφορά του οποίου κρίθηκε ως η πλέον συμφέρουσα, με βάση τα παραπάνω κριτήρια.
Η διαδικασία της οικονομοτεχνικής αξιολόγησης είναι η παρακάτω:
Τα προαναφερόμενα στοιχεία αξιολόγησης, πλην των οικονομικών [τιμή, κόστος εγκατάστασης, λειτουργίας και συντήρησης, ήτοι, στοιχείο β(1)], κατατάσσονται σε δύο ομάδες.
(1) Ομάδα Τεχνικών Προδιαγραφών και Ποιότητας και Απόδοσης, στην οποία περιλαμβάνονται το στοιχείο β(2).
(2) Ομάδα Τεχνικής Υποστήριξης και Κάλυψης, στην οποία περιλαμβάνονται τα στοιχεία β(3), β(4).
Βαθμολογούμενα στοιχεία	Συντελεστής βαρύτητας στοιχείων %	Βαθμός στοιχείων από 100-110	Τελική Βαθμολογία	
Α΄ ΟΜΑΔΑ
	
β2	70%			
ΣΥΝΟΛΟ ΒΑΡΥΤΗΤΑΣ 
Α΄ ΟΜΑΔΑΣ	
70%			
Β΄ ΟΜΑΔΑ
	
β3 	 25%			
β4  	  5%			
ΣΥΝΟΛΟ ΒΑΡΥΤΗΤΑΣ
 Β΄ ΟΜΑΔΑΣ
	
30%			
ΤΕΛΙΚΑ ΣΥΝΟΛΑ                 100%	

Όλα τα επί μέρους στοιχεία των ομάδων βαθμολογούνται αυτόνομα με βάση τους 100 βαθμούς.
Η βαθμολογία των επί μέρους στοιχείων των προσφορών είναι 100 βαθμοί για τις περιπτώσεις που καλύπτονται ακριβώς όλοι οι απαράβατοι όροι. Η βαθμολογία αυτή αυξάνεται έως 110 βαθμούς όταν υπερκαλύπτονται οι τεχνικές προδιαγραφές.
Η σταθμισμένη βαθμολογία του κάθε στοιχείου των ομάδων είναι το γινόμενο του επί μέρους συντελεστή βαρύτητας του στοιχείου επί τη βαθμολογία του και η συνολική βαθμολογία της κάθε προσφοράς είναι το άθροισμα των σταθμισμένων βαθμολογιών όλων των στοιχείων και των δύο ομάδων.
Η τελική βαθμολογία με βάση τα παραπάνω κυμαίνεται από 100 έως 110 βαθμούς.
Για τη διαμόρφωση της συγκριτικής τιμής, λαμβάνεται το άθροισμα της τιμής κτήσεως του μηχανήματος και του ενδεικτικού κόστους συντήρησής του για χρονικό διάστημα πέντε (5) ετών από την εγκατάστασή του, που προκύπτει σύμφωνα με την παράγραφο 2 των ειδικών απαιτήσεων. 
Πλέον συμφέρουσα από οικονομική άποψη προσφορά είναι εκείνη που παρουσιάζει τον μικρότερο λόγο της τιμής προσφοράς (συγκριτικής) προς την βαθμολογία της. Ο διαγωνισμός κατακυρώνεται στον προμηθευτή που έχει κάνει την πλέον συμφέρουσα από οικονομική άποψη προσφορά.
Προσφορά που είναι αόριστη και ανεπίδεκτη εκτίμησης ή είναι υπό αίρεση, απορρίπτεται ως απαράδεκτη, μετά από προηγούμενη, γνωμοδότηση του αρμόδιου για την αξιολόγηση των αποτελεσμάτων του διαγωνισμού οργάνου.
Ως απαράδεκτες απορρίπτονται, επίσης, οι προσφορές που παρουσιάζουν αποκλίσεις από τις τεχνικές προδιαγραφές της ανακοίνωσης.
 Η διαπίστωση για την συμφωνία ή ασυμφωνία με τους απαράβατους όρους που ορίζονται ως τέτοιοι από την ανακοίνωση και με τις τεχνικές προδιαγραφές της, καθώς και η βαθμολόγηση των προσφορών γίνεται με απόφαση του αρμοδίου οργάνου, μετά από αιτιολογημένη γνώμη του αρμοδίου για την αξιολόγηση των αποτελεσμάτων οργάνου.

ΤΟΠΟΣ ΚΑΙ ΧΡΟΝΟΣ ΠΑΡΑΔΟΣΗΣ
    Η παράδοση και εγκατάσταση των φωτοαντιγραφικών μηχανημάτων θα γίνει στο Διοικητήριο του ΤΕΙ Ηπείρου, εντός σαράντα (40) ημερών από την υπογραφή της σύμβασης. Την ευθύνη και τα έξοδα μεταφοράς – εγκατάστασης έχει αποκλειστικά ο ανάδοχος. 
      Ο ανάδοχος εγγυάται την καλή ποιότητα των φωτοαντιγραφικών μηχανημάτων. 
  Ο ανάδοχος στον οποίο θα γίνει η κατακύρωση, υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας αντιστοιχεί σε ποσοστό 5% της συνολικής συμβατικής αξίας, χωρίς τον ΦΠΑ. Ο χρόνος ισχύος της εγγύησης θα είναι μεγαλύτερος κατά δύο (2) μήνες από τον συμβατικό χρόνο παράδοσης του φωτοαντιγραφικού μηχανήματος. 

ΠΛΗΡΩΜΗ
Η πληρωμή του ανάδοχου θα γίνει μετά τη ολοκλήρωση της παράδοσης των φωτοαντιγραφικών μηχανημάτων, με την έκδοση πρωτοκόλλου παραλαβής, με χρηματικό ένταλμα πληρωμής, κατόπιν προσκομίσεως των νόμιμων δικαιολογητικών. Τον προμηθευτή βαρύνουν όλες οι νόμιμες κρατήσεις.
Η πληρωμή του αναδόχου θα γίνει μετά τη σωστή παραλαβή των φωτοαντιγραφικών από την αρμόδια επιτροπή παραλαβής, με χρηματικό ένταλμα πληρωμής, κατόπιν προσκομίσεως τιμολογίου, βεβαίωσης ασφαλιστικής ενημερότητας από το Ι.Κ.Α., καθώς και φορολογικής ενημερότητας.
Τον προμηθευτή βαρύνουν οι νόμιμες κρατήσεις. Γίνεται παρακράτηση φόρου σύμφωνα με τις διατάξεις του Ν. 2198/22-3-94, άρθρο 24, επί της αξίας του τιμολογίου χωρίς ΦΠΑ και χωρίς τις κρατήσεις. Ο Φ.Π.Α. βαρύνει το Τ.Ε.Ι. Ηπείρου.  Επίσης με το άρθρο 4 του Ν. 4013/2011 για τις λειτουργικές ανάγκες της Ενιαίας Ανεξάρτητης Αρχής Δημοσίων Συμβάσεων, επιβάλλεται κράτηση ύψους 0,10% η οποία υπολογίζεται επί της αξίας εκτός ΦΠΑ της αρχικής καθώς και κάθε συμπληρωματικής σύμβασης.

ΛΟΙΠΟΙ ΟΡΟΙ
Οι προσφορές θα υποβληθούν στην Ελληνική γλώσσα.
Το ΠΑΡΑΡΤΗΜΑ αποτελεί αναπόσπαστο μέρος της παρούσας ανακοίνωσης.
Η συμμετοχή στο διαγωνισμό, συνεπάγεται αυτόματα και την πλήρη και ανεπιφύλακτη αποδοχή από το διαγωνιζόμενο όλων των όρων της προκήρυξης, καθώς και των διατάξεων περί προμηθειών του Δημοσίου.
Η μέγιστη δαπάνη ανέρχεται στο ποσό των «10.000,00» ευρώ συμπεριλαμβανομένου του ΦΠΑ και θα βαρύνει τις πιστώσεις του προγράμματος Δημοσίων Επενδύσεων 2016 με κωδικό έργου 2014ΣΕ54300013, σύμφωνα με τον προϋπολογισμό Δημοσίων Επενδύσεων του ΤΕΙ Ηπείρου οικονομικού έτους 2016 και ΚΑΕ 9342.
Το αρμόδιο για την αξιολόγηση των αποτελεσμάτων του διαγωνισμού όργανο, με αιτιολογημένη γνωμοδότηση του, μπορεί να προτείνει κατακύρωση της προμήθειας για ολόκληρη ή μεγαλύτερη ή μικρότερη ποσότητα κατά ποσοστό στα εκατό. Το ποσοστό αυτό δεν μπορεί να υπερβαίνει το 30% στην περίπτωση μεγαλύτερης ποσότητας ή το 50 % στην περίπτωση μικρότερης ποσότητας. Για την κατακύρωση μέρους της ποσότητας κάτω του καθοριζόμενου από την διακήρυξη ποσοστού, απαιτείται προηγούμενη αποδοχή από τον προμηθευτή (Π.Δ. 118/2007, άρθρο 21).
Οι ενδιαφερόμενοι μπορούν να παίρνουν περισσότερες πληροφορίες από το Τμήμα Προμηθειών & Περιουσίας του ΤΕΙ Ηπείρου (τηλ. 2681050005 ή τηλ. 2681050024). 
Η παρούσα ανακοίνωση καθώς και οι τεχνικές προδιαγραφές είναι αναρτημένα στην ιστοσελίδα του ΤΕΙ Ηπείρου www.teiep.gr (Ανακοινώσεις).
Κάθε διαφορά που θα προκύπτει, μεταξύ του αναδόχου και του ΤΕΙ Ηπείρου από τη σύμβαση που θα υπογραφεί, θα επιλύεται από το αρμόδιο συλλογικό όργανο του ΤΕΙ Ηπείρου ή από τα Δικαστήρια Άρτας.

Εσωτερική Διανομή:				
1.	Τμήμα Διοικητικής Μέριμνας και Πρωτοκόλλου.
2.	Τμήμα Προμηθειών & Περιουσίας.
		Ο Πρόεδρος του ΤΕΙ Ηπείρου (*)		
				
		Ευριπίδης Γλαβάς
Καθηγητής		
		
(*) Η υπογραφή έχει τεθεί στο πρωτότυπο που τηρείται στο αρχείο του Ιδρύματος.		

ΠΑΡΑΡΤΗΜΑ
Α. ΕΙΔΙΚΕΣ ΑΠΑΙΤΗΣΕΙΣ ΓΙΑ ΤΗΝ ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΤΕΣΣΑΡΩΝ ΦΩΤΟΑΝΤΙΓΡΑΦΙΚΩΝ ΜΗΧΑΝΗΜΑΤΩΝ
Προϋπολογισμός: «10.000,00» ευρώ συμπεριλαμβανομένου του ΦΠΑ

1.	Η εγγύηση καλής λειτουργίας των μηχανημάτων θα είναι πέντε (5) χρόνια, κατά τη διάρκεια της οποίας θα αντικατασταθεί - εντός  δύο (2) εργάσιμων ημερών από την ειδοποίηση του προμηθευτή - ολόκληρο το είδος ή εξάρτημά του που έχει υποστεί φθορά ή βλάβη η οποία δεν θα οφείλεται σε κακή χρήση, χωρίς επιβάρυνση του ΤΕΙ Ηπείρου.
2.	Οι συμμετέχοντες θα εγγυηθούν τη δυνατότητα παροχής και εφοδιασμού με ανταλλακτικά και SERVICE των μηχανημάτων για πέντε (5) χρόνια. Για τα φωτοαντιγραφικά μηχανήματα θα δοθεί συγκεκριμένο, σταθερό και δεσμευτικό για τον προμηθευτή κόστος ανά παραγόμενο αντίγραφο/ εκτύπωση, που θα περιλαμβάνει τα πάντα που θα χρειάζονται τα μηχανήματα (αναλώσιμα, ανταλλακτικά, εργασία, κ.λ.π), πλην του χαρτιού και των συρραπτικών, για πέντε (5) χρόνια από την ημερομηνία εγκαταστάσεως. Η ενδεικτική παραγωγή αντιγράφων για πέντε χρόνια για τα φωτοτυπικά είναι 1.200.000 αντίγραφα συνολικά. Το ενδεικτικό κόστος συντήρησης που θα προστεθεί στην τιμή κτήσης των μηχανημάτων, για τη διαμόρφωση της συγκριτικής τιμής, προκύπτει από το γινόμενο της τιμής ανά παραγόμενο αντίγραφο/ εκτύπωση που θα δώσει ο προμηθευτής στην οικονομική προσφορά του επί τις ενδεικτικές τιμές παραγωγής αντιγράφων. Το πραγματικό κόστος συντήρησης θα προκύπτει από τον πραγματικό αριθμό αντιγράφων που θα παράγουν τα μηχανήματα επί την τιμή ανά παραγόμενο αντίγραφο που θα δώσει ο προμηθευτής και η πληρωμή θα γίνεται ανά έξι μήνες. Θα υπογραφεί ετήσιο συμβόλαιο που θα ανανεώνεται σύμφωνα με την κρίση του ΤΕΙ Ηπείρου και για χρονικό διάστημα μέχρι πέντε (5) έτη.
3.	Τα ανταλλακτικά επιβαρύνουν τον προμηθευτή και πρέπει να είναι γνήσια και όχι ανακατασκευασμένα ή ιμιτασιόν.
4.	Με δήλωση του εργοστασίου κατασκευής ή της μητρικής εταιρείας αυτού, να βεβαιώνεται το έτος κατασκευής και  ότι τα προσφερόμενα μοντέλα είναι τα πιο πρόσφατα της κατηγορίας αυτής και ότι δεν περιέχουν εξαρτήματα που προέρχονται από άλλα μοντέλα (ανακατασκευή). 
5.	Στις προσφορές θα αναγράφονται:
•	 Χώρα προέλευσης του μηχανήματος.
•	Το εργοστάσιο που κατασκευάζονται τα μηχανήματα.
6.	Τα φωτοαντιγραφικά μηχανήματα θα παραδοθούν εγκαταστημένα σε χώρο που θα υποδειχθεί από την Υπηρεσία, θα γίνει επίδειξη λειτουργίας και εκπαίδευση των χειριστών με ευθύνη του προμηθευτή. 
7.	Η δαπάνη του πρώτου σετ αναλωσίμων (για την αρχική λειτουργία του μηχανήματος) θα βαρύνει την προμηθεύτρια  εταιρεία.
8.	Να αναφερθούν επιπλέον δυνατότητες των μηχανημάτων οι οποίες θα συνεκτιμηθούν και θα βαθμολογηθούν.

 

Β. ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗΝ ΠΡΟΜΗΘΕΙΑ ΚΑΙ ΕΓΚΑΤΑΣΤΑΣΗ ΤΕΣΣΑΡΩΝ ΦΩΤΟΑΝΤΙΓΡΑΦΙΚΩΝ ΜΗΧΑΝΗΜΑΤΩΝ
Προϋπολογισμός: «10.000,00» ευρώ συμπεριλαμβανομένου του ΦΠΑ.
Το κάθε ένα θα πρέπει: 
1.	Να είναι καινούργιο και αμεταχείριστο, μη ανακατασκευασμένο και να έχει πιστοποίηση CE και να είναι το πιο πρόσφατο μοντέλο της προτεινόμενης σειράς.
2.	Να δέχεται πρωτότυπα μεμονωμένα φύλλα, βιβλία, περιοδικά κτλ μέγιστης διάστασης Α3. 
3.	Η διαδικασία αντιγραφής να είναι ηλεκτροστατική laser εκτύπωση.
4.	Να παράγει αντίγραφα διαστάσεων Α5-Α3.
5.	Να έχει ταχύτητα αντ./εκτ. – Α4 τουλάχιστον 22 σελ./λεπτό (μια όψη).
6.	Να έχει χρόνο προθέρμανσης  λιγότερο από 30 δευτερόλεπτα.
7.	Να διαθέτει αυτόματο τροφοδότη πρωτοτύπων διπλής σάρωσης. 
8.	Να διαθέτει ανάλυση αντιγραφής τουλάχιστον 600Χ600dpi.
9.	Να έχει δυνατότητα πολλαπλών αντιγράφων από 1-9.999.
10.	Να έχει δυνατότητα μεγέθυνσης – σμίκρυνσης 25-400% με βήμα 0,1% αυτόματο zoom.
11.	Να έχει ανάλυση εκτύπωσης 1.800(equivalent) X 600 dpi.
12.	Να έχει έγχρωμη σάρωση και ταχύτητα σάρωσης εως 45 σαρώσεις/λεπτό με ανάλυση σάρωσης max: 600Χ600 dpi.
13.	Να έχει τη δυνατότητα δικτυακής σύνδεσης και να διαθέτει μνήμη τουλάχιστον 2.000 ΜΒ και σκληρό δίσκο τουλάχιστον 250GB
14.	Να διαθέτει σελιδοποιητή  με ενσωματωμένο μηχανισμό συρραφής τουλάχιστον 50 φύλλων.
15.	Να έχει χωρητικότητα τουλάχιστον δύο κασέτες 500 φύλλων και bypass 100 φύλλων.
16.	Να εκτυπώνει χαρτί βάρους από 60-220 gsm.
17.	Nα υποστηρίζει περιβάλλοντα συμβατά με Windows 7/8/XP/Vista/Server2003/2008/2012/mac/linux είτε νεότερα.
18.	Να αναφερθούν επιπλέον δυνατότητες του μηχανήματος οι οποίες θα συνεκτιμηθούν και θα βαθμολογηθούν.
19.	Μαζί με την τεχνική προσφορά να κατατεθεί και το Φύλλο Συμμόρφωσης προς όλες τις παραγράφους των Ειδικών Απαιτήσεων & των Τεχνικών Προδιαγραφών.